Komisijas paziņojums Padomei un Eiropas Parlamentam - Ārējo attiecību dienestta paplašināšana: delegācijas atvēršana Islandē un biroja atvēršana Lībijā /* COM/2009/0550 galīgā redakcija */





[pic] | EIROPAS KOPIENU KOMISIJA | Briselē, 14.10.2009 COM(2009) 550 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM ĀRĒJO ATTIECĪBU DIENESTTA PAPLAŠINĀŠANA: DELEGĀCIJAS ATVĒRŠANA ĪSLANDĒ UN BIROJA ATVĒRŠANA LĪBIJĀ KOMISIJAS PAZIŅOJUMS PADOMEI UN EIROPAS PARLAMENTAM ĀRĒJO ATTIECĪBU DIENESTA PAPLAŠINĀŠANA: DELEGĀCIJAS ATVĒRŠANA ĪSLANDĒ UN BIROJA ATVĒRŠANA LĪBIJĀ 1. IEVADS Komisija 2008. gada 23. decembrī pieņemtajā paziņojumā informēja par savu lēmumu atvērt jaunu delegāciju Eiropas Padomē un jaunu delegāciju Uzbekistānā. Šajā paziņojumā tika arī noteikts pārveidot reģionalizētās delegācijas Džibutijā, Kirgizstānā, Libērijā, Nepālā, Tadžikistānā, Togo un Jemenā par pilntiesīgām delegācijām. Šīs darbības jāpabeidz līdz gada beigām. Lai īstenotu 2008. gada 23. decembra paziņojumā minēto tīkla paplašināšanu un stiprināšanu, bija jāpārgrupē 16 ierēdņu amata vietas no Ārējo attiecību dienesta vai Relex grupā ietilpstošajiem ģenerāldirektorātiem uz delegācijām. Turpmāku Ārējo attiecību dienesta attīstību var panākt tikai ar papildu resursiem, un tādēļ ir iespējams īstenot tikai visneatliekamākos pasākumus. Ņemot vērā minēto, šis paziņojums attiecas, no vienas puses, uz faktu, ka 2009. gada 23. jūlijā Īslande saskaņā ar Līguma par Eiropas Savienību 49. pantu iesniedza pieteikumu dalībai Eiropas Savienībā un, no otras puses, uz izredzēm radīt jaunu līgumu bāzi attiecībām ar Lībiju. 2. PAMATOJUMS JAUNAS DELEGĀCIJAS ATVĒRŠANAI ĪSLANDĒ UN BIROJA ATVĒRŠANAI LĪBIJĀ 2.1. Īslande Īslande līdz šim nav bijusi paplašināšanās darba kārtības daļa. Tomēr Īslande kā Eiropas Ekonomikas zonas dalībvalsts ir cieši saistīta ar Eiropas Savienību. Divpusējās attiecības starp Komisiju un Īslandi pašlaik organizē delegācija Norvēģijā. Pēc tam, kad Īslande iesniedza pieteikumu dalībai Eiropas Savienībā, Padome 2009. gada 27. jūlija sanāksmē nolēma īstenot Līguma par Eiropas Savienību 49. pantā noteikto procedūru un atbilstīgi lūdza Komisiju iesniegt savu atzinumu par šo pieteikumu. Komisijas atzinuma pamatā cita starpā ir kandidātvalsts sniegtās atbildes uz sīki izstrādātu anketu, kas aptver visus acquis communautaire aspektus. Jau šā sagatavošanas posma laikā norisinājās regulāra saziņa starp Komisijas struktūrvienībām un kandidātvalsts kompetentajām iestādēm ar mērķi nodrošināt labu savstarpējo izpratni; šāda saziņa ir īpaši svarīga, lai izstrādātu projektu Komisijas atzinumam par Īslandes pieteikumu. Šī saziņa tiks vēl vairāk pastiprināta, ja un kad Padome nolems uzsākt oficiālas iestāšanās sarunas, un tādēļ vispārpieņemta Komisijas prakse ir būt pārstāvētai uz vietas visās kandidātvalstīs. Atbilstīgi šai ierastajai praksei ir pamatots iemesls nekavējoties atvērt delegāciju Īslandē. Līdz pilntiesīgas delegācijas atvēršanai Reikjavīkā delegācija Oslo ir gatava ierīkot Reikjavīkā biroju un/vai nosūtīt uz Īslandi darbinieku ilgstošā komandējumā. Šajā nolūkā Reikjavīka atbilstoši shēmai, kas sīki izklāstīta 2008. gada 23. decembra paziņojumā, tiek uzskatīta par norīkojuma vietu, kas ir nodalīta no delegācijām, tādēļ pirms delegācijas atvēršanas tur drīkst nodarbināt ārštata darbiniekus. 2.2. Lībija Lībija ir nozīmīga valsts tādās jomās kā cīņa pret terorismu, miers un drošība Āfrikā, nelegālā imigrācija Vidusjūras reģionā un enerģētika. Tā arvien aktīvāk darbojas reģionā, tostarp Āfrikas Savienībā, Sahelas zonā, Sahelas un Sahāras valstu organizācijā [ CEN-SAD ] un Arābu Magribas Savienībā. Tā kā politiskās attiecības un dialogs ar Lībiju strauji attīstās, ir nepieciešama pastāvīga klātbūtne uz vietas. Kopš 2003. gadā tika atceltas starptautiskās sankcijas pret Lībiju, Eiropas Savienība ir izstrādājusi pakāpenisku ciešākas sadarbības politiku ar Lībiju. Svarīgākie punkti šajā procesā ir Padomes 2004. gada oktobra secinājumi, kuros tika paziņoti daudzi pasākumi ceļā uz ciešāku sadarbības politiku ar Lībiju, un Padomes 2007. gada oktobra lēmums uzsākt sarunas ar Lībiju par pamatnolīgumu, ņemot vērā to, ka Eiropas Kopienas un Lībijas attiecības šobrīd norisinās ārpus divpusējā tiesiskā regulējuma. Paredzēts, ka ar šo pamatnolīgumu izveidos mehānismu politiskajam dialogam un sadarbībai ārpolitikas un drošības politikas jomā, kā arī dialogam un sadarbībai ekonomikas jautājumos. Pamatnolīgumā būs iekļauti noteikumi par ciešu un visaptverošu brīvās tirdzniecības zonu (BTZ), kas aptver preču un pakalpojumu tirdzniecību, ar ieguldījumiem saistītus jautājumus un citus svarīgākos noteikumus tirdzniecības jomā (intelektuālā īpašuma tiesības, konkurence, publiskais iepirkums u. tml.). Pamatnolīgumā paredzēta arī cieša sadarbība tiesiskuma, brīvības un drošības jomā, kā arī saistībā ar daudziem nozaru jautājumiem, piemēram, enerģētiku, transportu, vidi, lauksaimniecību un lauku attīstību, zvejniecību un jūrniecības pārvaldību, sociāliem jautājumiem, zinātni un tehnoloģiju. Lai risinātu šobrīd notiekošās sarunas par pamatnolīgumu, ir nepieciešama nemitīga informācijas plūsma starp abām pusēm, un tieša klātbūtne Tripolē ievērojami atvieglinātu sarunu procesu un vēlāko pamatnolīguma īstenošanu pēc tā stāšanās spēkā. Līdz 2004. gadam Lībija nesaņēma finanšu palīdzību no Eiropas Savienības. Kopš tā laika finanšu palīdzība ir piešķirta, izmantojot tiešus līgumus ar Eiropas vai starptautiskiem pakalpojumu sniedzējiem. Sākot no 2011. gada, Komisija plāno piešķirt Lībijai ievērojami lielāku finanšu palīdzību, galvenokārt izmantojot Eiropas kaimiņattiecību un partnerības instrumentu (EKPI). Arī mūsu finansiālās sadarbības attīstībai ir nepieciešama klātbūtne uz vietas, proti, ar mērķi efektīvi un pareizi pārvaldīt turpmākos sadarbības projektus; šajā saistībā cita starpā ir minami ikdienas kontakti, lai atbalstītu Lībijas valsts pārvaldes iestādes, kā arī ārējos līgumslēdzējus, kas šo palīdzību sagatavo un īsteno. Ņemot vērā minēto, tiek ierosināts Tripolē izveidot norīkojuma vietu, kas ir nodalīta no delegācijām. Šis birojs ir jāpakļauj delegācijai Tunisā. Atkarībā no vajadzīgo līdzekļu pieejamības šo biroju nākotnē varētu pārveidot par reģionalizētu delegāciju. 3. CILVĒKRESURSI UN BUDŽETA LĪDZEKĻI Turpmākajā tabulā ir norādīti cilvēkresursi, kas vajadzīgi un pieejami, lai īstenotu šajā paziņojumā plānoto struktūrvienību atvēršanu. Tomēr tas neizslēdz iespēju palielināt šo delegāciju/biroju darbinieku skaitu gadījumā, ja kļūst pieejami papildu līdzekļi. Attiecībā uz Īslandi ir minams, ka jāiedala 5 ierēdņu amata vietas uz 2010. gada galīgā piešķīruma pamata. 2010. gada provizoriskajā budžeta projektā (PBP) bija paredzēta viena papildu amata vieta vietējam darbiniekam. Attiecībā uz Lībiju ir minams, ka, izveidojot norīkojuma vietu, kā pirmajam posmam ceļā uz delegācijas atvēršanu jābūt pieejamām 2 līgumdarbinieku un 4 vietējo darbinieku amata vietām, kas ir jau paredzētas 2010. gada PBP. Papildu cilvēkresursi budžeta 5. izdevumu kategorijā | Delegācija Birojs | Ierēdņi | Līgumdarbinieki | Vietējie darbinieki | Īslande | 5 | 1 | Lībija | 2 | 4 | Izmantojamie budžeta līdzekļi norādīti turpmākajā tabulā, atsevišķi norādot dibināšanas izdevumus (vienreizējas izmaksas, kas tieši saistītas ar plānoto struktūrvienību atvēršanu) un ikgadējos izdevumus (kārtējās izmaksas, kas saistītas ar jauno delegāciju darbību). Budžeta resursi | Delegācija Birojs | Dibināšanas izdevumi | Ikgadējie izdevumi | Īslande | EUR 536 250 | EUR 1 572 110 | Lībija | EUR 298 650 | EUR 793 992 | Kopā | EUR 834 900 | EUR 2 366 102 | FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS POLITIKAS JOMA(-AS): ĀRĒJĀS ATTIECĪBAS DARBĪBA(-AS): ĀRĒJO ATTIECĪBU DIENESTS – DELEGĀCIJU ADMINISTRATĪVIE IZDEVUMI | Lēmuma projekta nosaukums: KOMISIJAS PAZIŅOJUMS PADOMEI UN EIROPAS PARLAMENTAM – ĀRĒJO ATTIECĪBU DIENESTTA PAPLAŠINĀŠANA: DELEGĀCIJU ATVĒRŠANA ĪSLANDĒ UN LĪBIJĀ | 1. BUDŽETA POZĪCIJA(-AS) UN NOSAUKUMS(-I) XX.010102: Izdevumi, kas saistīti ar Eiropas Kopienu Komisijas delegācijās nodarbināto personālu XX.010202: Izdevumi, kas saistīti ar Eiropas Kopienu Komisijas delegāciju ārštata darbiniekiem XX.010212: Citi Eiropas Kopienu Komisijas delegāciju pārvaldes izdevumi XX.010302: Ēkas un ar tām saistīti Eiropas Kopienu Komisijas delegāciju izdevumi 2. JURIDISKAIS PAMATS Komisijas administratīvā autonomija 3. RAKSTUROJUMS UN MĒRĶI Tiek ierosināts atvērt jaunu delegāciju Īslandē un biroju Lībijā. Ņemot vērā, ka Īslande iesniedza pieteikumu dalībai Eiropas Savienībā, ir nepieciešama regulāra saziņa starp Komisijas dienestiem un kandidātvalsts kompetentajām iestādēm, lai Komisija varētu izstrādāt atzinumu par Īslandes pieteikumu. Šī saziņa tiks vēl vairāk pastiprināta, kolīdz Padome nolems uzsākt oficiālas iestāšanās sarunas, un tādēļ vispārpieņemta Komisijas prakse ir būt pārstāvētai uz vietas visās kandidātvalstīs. Lībija ir nozīmīga valsts tādās jomās kā cīņa pret terorismu, miers un drošība Āfrikā, nelegālā imigrācija Vidusjūras reģionā un enerģētika. Tā arī arvien aktīvāk darbojas reģionā, tostarp Āfrikas Savienībā, Sahelas zonā, Sahelas un Sahāras valstu organizācijā [ CEN-SAD ] un Arābu Magribas Savienībā. Tā kā politiskās attiecības un dialogs ar Lībiju strauji attīstās, ir nepieciešama pastāvīga klātbūtne uz vietas. 4. DARBĪBAS ILGUMS UN PAPILDU IZMAKSAS 4.1. Piemērošanas ilgums ( Lēmums ar ierobežotu piemērošanas ilgumu: lēmums ir spēkā kopš [sākuma datums] līdz [beigu termiņš] ( Lēmums ar neierobežotu piemērošanas ilgumu: lēmums ir spēkā no 2010. gada sākuma. Lībijas gadījumā lēmumam būs neierobežots piemērošanas ilgums, un Īslandē to piemēros līdz brīdim, kad Īslande kļūs par dalībvalsti (tad tur tiks izveidots pārstāvniecības birojs). 4.2. Paredzamā ietekme uz budžetu Lēmuma projekts radīs ( ietaupījumus ( papildu izmaksas saistībā ar algām un citiem izdevumiem, kas paredzētas štata un ārējiem darbiniekiem, kuri ir nepieciešami, lai ierosinātā jaunā delegācija Īslandē un jaunais birojs Lībijā pareizi darbotos. 4.3. Paskaidrojums par skaitļiem Papildu izmaksas attiecas uz algu un ar to saistītiem infrastruktūras izdevumiem, kas paredzēti štata un ārējiem darbiniekiem, kuri ir nepieciešami divu ierosināto jauno norīkojuma vietu atvēršanai. Pielikumā ir pievienoti sīki aprēķini par paredzamo izdevumu precīzu raksturojumu abos gadījumos. 5. IETEKME UZ FINANŠU PLĀNOJUMU ( Priekšlikums ir saderīgs ar pašreizējo finanšu plānojumu. ( Pieņemot priekšlikumu, jāpārplāno attiecīgā pozīcija finanšu plānā, nepiemērojot Iestāžu nolīguma noteikumus. ( Pieņemot priekšlikumu, jāpārplāno attiecīgā pozīcija finanšu plānā un jāpiemēro Iestāžu nolīguma noteikumi. 6. IETAUPĪJUMU VAI PAPILDU IZMAKSU IETEKME UZ LĪDZEKĻU SADALI ( Līdzekļi, kas jau iedalīti attiecīgajai(-ām) struktūrvienībai(-ām) ( Līdzekļi, kas jau iedalīti saskaņā ar gada stratēģiskās plānošanas (GSP) un provizoriskā budžeta projekta (PBP) procedūru 2010. gadam . 2010. gada provizoriskajā budžeta projektā ir paredzēts iedalīt līdzekļus, lai izveidotu 2 līgumdarbinieku un 4 vietējo darbinieku amata vietas ierosinātajā birojā Lībijā. ( Līdzekļi, kas jāpieprasa nākamās GSP/PBP procedūras gaitā ( Līdzekļi, kas jāiegūst, veicot iekšēju pārgrupēšanu starp struktūrvienībām ( Līdzekļi, kas vajadzīgi 2010. gadam, bet nav ieplānoti saskaņā ar GSP/PBP procedūru attiecīgajam gadam Lai atvērtu delegāciju Īslandē, būs nekavējoties jāiedala 5 štata (ierēdņu) amata vietas un 1 amata vieta vietējam darbiniekam. Šie resursi kļūs pieejami, Komisijas iekšienē pārgrupējot esošos resursus. 7. PAREDZAMAIS GRAFIKS PAPILDU PRASĪBĀM PĒC ADMINISTRATĪVAJĀM APROPRIĀCIJĀM UN CILVĒKRESURSIEM Summas euro | 2010. gads | 2011. gads | 2012. gads | 2013. gads | 2014. gads | Kopā/ikgadējās izmaksas | XX 01 02 12 (citas apropriācijas kopējā piešķīrumā) | | 143 000 | |143 000 | |143 000 | |143 000 | |143 000 | |715 000 | |Citi: XX 01 03 02 | | 1 686 000 | |1 097 000 | |1 097 000 | |1 097 000 | |1 097 000 | |6 074 000 | | | | | | | | | | | | | | | | KOPĀ | 12 |3 202 000 |12 |2 367 000 |12 |2 367 000 |12 |2 367 000 |12 |2 367 000 |12 |12 670 000 | | (1) LD = līgumdarbinieki, NVE = valsts norīkoti eksperti, AP = aģentūru personāls [ intérimaires ]. (2) ATA = Administratīvā un tehniskā palīdzība.